b'\n_START_ARTICLE_\nBenjamin Verbi\xc4\x8d\n_START_SECTION_\nNK Celje\n_START_PARAGRAPH_\nVerbi\xc4\x8d er f\xc3\xb8dt i Celje og debuterede for byens fodboldhold NK Celje den 29. maj 2011, hvor han blev skiftet ind med 24 minutter igen i en kamp i den slovenske PrvaLiga._NEWLINE_I s\xc3\xa6sonen 2011-12 fik han 12 kampe (8 i startopstillingen) og sit f\xc3\xb8rste liga-m\xc3\xa5l den 3. april 2012 i en kamp mod Olimpija Ljubljana. I 2012-13 s\xc3\xa6sonen fik han 26 kampe i ligaen og scorede tre m\xc3\xa5l. _NEWLINE_I s\xc3\xa6sonen 2012-13 blev han den 24. august blev han kortvarigt udl\xc3\xa5nt til NK \xc5\xa0ampion i den n\xc3\xa6stbedste slovenske r\xc3\xa6kke, hvor han fik debut fire dage senere. Han spillede yderligere to kampe for klubben f\xc3\xb8r han atter var tilbage for NK Celje. Verbi\xc4\x8d n\xc3\xa5ede med NK Celje den slovenske pokalfinale i 2013, hvor holdet tabte 0-1 til NK Maribor._NEWLINE_Ved udgangen af s\xc3\xa6sonen 2014-2015 var han noteret for 12 m\xc3\xa5l og 11 assists i 30 kampe for NK Cejle og blev k\xc3\xa5ret som den bedste spiller i den slovenske liga.\n_START_SECTION_\nF.C. K\xc3\xb8benhavn\n_START_PARAGRAPH_\nDen 27. april 2015 skrev han en fire-\xc3\xa5rig kontrakt med F.C. K\xc3\xb8benhavn g\xc3\xa6ldende fra s\xc3\xa6sonen 2015-16.\n_START_SECTION_\nDynamo Kijev\n_START_PARAGRAPH_\nEfter opholdet i FCK skiftede han til Dynamo Kijev.\n_START_SECTION_\nLandsholdskarriere\n_START_PARAGRAPH_\nVerbi\xc4\x8d har spillet for det slovenske U21-landshold og debuterede for Sloveniens fodboldlandshold den  30. marts 2015 i en venskabskamp mod Qatar, hvor han i det 77. minut blev skiftet ind for Andra\xc5\xbe Kirm.'